CPN ทุ่ม 4.5 พันลบ. ปรับโฉมเซ็นทรัลพลาซา บางนา
CPN ทุ่ม 4.5 พันลบ. ปรับโฉมเซ็นทรัลพลาซา บางนาใหม่ ตามแผนดำเนินงานปี 59-60 ที่วางไว้
10 มี.ค. 2560

นายณัฐกิตติ์ ตั้งพูลสินธนา รองกรรมการผู้จัดการใหญ่ สายงานการตลาด บริษัทเซ็นทรัลพัฒนา จำกัด (มหาชน) หรือ CPN เปิดเผยว่า บริษัทได้ใช้งบประมาณ 4,500 ล้านบาทในการปรับโฉมเซ็นทรัลพลาซา บางนาใหม่ตามแผนที่วางไว้ในปี 2559-2560 โดยมุ่งปรับภาพลักษณ์ให้มีความหรูหรา และ สอดรับกับไลฟสไตล์ของช้อปเปอร์กลุ่มเป้าหมายหลักช้อปปิ้งมอลล์โซนกรุงเทพฯตะวันออกภายใต้ธีม Lifestyle Companion  Shopping พร้อมจัดกิจกรรมฉลองลุคใหม่ จัดเต็มอีเว้นท์หรูพร้อมโปรโมชั่นสุดอลังการ เปิดตัวด้วยแฟชั่นวีคเอนด์แอทบางนาฉลอง 3 วันรวด หลังเปิดให้บริการยาวนานกว่า 20 ปี พร้อมรายการส่งเสริมการขายแบบเต็มพิกัดรับโฉมใหม่
ทั้งนี้ เซ็นทรัลพลาซา บางนาลุคใหม่ ได้มีการทยอยปรับโฉมเพื่อสร้างแอทแทรคชั่นเพิ่มรวม 9 แอทแทรคชั่น ได้แก่ 1. CENTRAL DEPARTMENT STORE :เซ็นทรัล ดีพาร์ทเม้นสโตร์โฉมใหม่ ภายใต้ Concept “LUXURY TEMPORARY” พบร้านค้าชั้นนำกว่า 1,000 ร้านค้า พร้อมร้านค้าใหม่ครั้งแรกที่นี่ และแบรนด์ชั้นนำ อาทิ อีฟแซงโรลองต์ (YSL), ลองชอมป์ (Longchamp), เฟรซ (Fresh), ทอม ฟอร์ด (Tom Ford) รวมทั้งโซนใหม่ตอบรับขาช้อปในทุกไลฟ์สไตล์ อาทิ ลักซ์ แกลเลอเรีย (Luxe Galleria), วูแม่น แอ็คทีฟ แวร์ (Woman Active Wear), เมน กัดเจ็ด (Men Gadget)
2. CENTRAL FOOD HALL : เซ็นทรัล ฟู้ด ฮอลล์ ฟู้ดสโตร์ระดับเวิลด์คลาสที่ดีที่สุดในเอเชีย รวมสินค้าคุณภาพดี และวัตถุดิบชั้นยอดหลากหลายชนิด จากทั้งใน และต่างประเทศ รวมถึงสินค้าอื่นๆ มากมาย ทั้งไวน์นำเข้าคุณภาพสูงกว่า 600 ชนิดจาก ไวน์ เซลล่าร์, ทาปาส บาร์ และ โซนอาหารแบบ เทคโฮม กว่า 35 ร้านดัง
พร้อมทั้งเพิ่มโซนพักผ่อนให้มากขึ้น อาทิ เพิ่มโซนน้ำตกแอลอีดี สูงกว่า 5 ชั้น และ บันไดวน Tree of Life นอกจากนี้ เพื่อเพิ่มประสบการณ์พิเศษเหนือความคาดหมายแก่ลูกค้า (Value Experience) ซึ่งเป็นกลยุทธ์หลักในการทำตลาดศูนย์การค้า  ในด้านบริการซึ่งเป็นหัวใจหลัก ได้เพิ่มบริการด้านลานจอดรถไว้ให้บริการลูกค้ากว่า 4.000  คัน เช่น วีไอพี พาร์คกิ้ง (VIP Parking) เลดี้พาร์คกิ้ง (Lady Parking) ซูเปอร์คาร์ (Super Car) ซูเปอร์ไบค์ (Super Bike)